
NAŠ  KOLUMNIST  I  UREDNIK  VJERSKOG  PORTALA  "MISIJA"  U  RASPRAVI  S  fra  ANTOM  KUKAVICOM 

Za  kukavičke  klevete  i  laži 
neka  odgovara  na  -  Sudu! 


Piše  mi  fra  Ante  Kukavica  kako 
fa  nije  odgovarao  onom  koji  je 

klečao.  Pa  onda  na  cijelu  stranicu 
malo  na  vi  malo  na  ti  ~  budući  da  imam 
u  rukama  njegov  originalni  tekst,  bez 
lektorskih  intervencija  -  kao  da  smo  on  i 
ja  skupa  ovce  čuvali,  naklapa  poluistine 
i  teške  laži,  pokušavajući  me  podučavati 
o  teologiji !  liturgiji,  o  čemu  ja,  prema 
njegovim  riječima,  nemam  pojma, 

A  on  je  veliki  hrvatski  teolog  i  liturgičar, 
crkveni  reformator  poznat  urbi  et  orbi, 
o  kojem  generacije  studenata  već  sada 
na  bogoslovnim  studijima  u  domovini 
i  u  svijetu  pišu  doktorske  radnje,  ili  ga 
barem  citiraju  u  svojim  seminarskim 
djelima,  hvaleći  se  međusobno  kako 
su  imali  prilike  u  životu  barem  jednom 
slušati  i  gledati  velikog  propovjednika  iz 
reda  franjevaca  kapucina. 

Taj  zasvjedočeni  promotor  Drugog 
vatikanskog  konci  laje  svojom  pojavom 
oplemenio  Crkvu  u  Hrvata  gdje  god 
je  sijao  sjeme  Božje  riječi,  osobito  u 
svetištu  Gospe  od  Pojišana  na  Splitu  gdje 
tamošnji  župljani  i  vjernici  hodočasnici 
iz  dana  u  dan,  već  godinu  dana  otkako 
gaje  njegov  provincijal  po  Božjoj  milosti 
postavio  na  službu  gvardijana,  pale 
svijeće  Majci  Mariji  i  usrdno  zazivaju 
Presveto  Trojstvo  da  im  se  smiluje,  kako 
se  ne  bi  kojim  slučajem  našao  netko 
na  zemlji  tko  bi  se  usudio  dirnuti  u 
omiljenog  siromašnog  fratra,  kojeg,  gle 
čuda,  moja  malenkost  po  drugi  put  tjera 
iz  grada  pod  Marjanom  (sic!). 

Tako  se  barem  Kukavica  jada  svojim 
prijateljima  od  kojih  sam  i  primio 
navedenu  informaciju. 

Nevjerojatno,  ali  izgleda,  eto,  da  sam 
glavom  i  bradom  glavni  kadroviku 
Splitsko-makarskoj  nadbiskupiji, 
štoviše,  imam  jak  utjecaj  i  u  Hrvatskoj 
kapucinskoj  provinciji  sv.  Leopolda 
Bogdana  Mandića,  a  da  ne  govorim 
o  tome  da  me  papa  Frane  svako  malo 
nazove  na  telefon,  fiksni,  naravno,  jer  su 
ti  razgovori  jeftiniji,  a  kako  ne  dežuram 
stalno  u  redakciji,  onda  sam,  nažalost, 
neke  njegove  pozive  i  propustio. 

No,  nisam  propustio  u  papazjaniji  koju 
je  u  nazovi  raspravi  sa  mnom  Kukavica 
obznanio  u  našim  novinama,  zamijetiti 
u  uvodu,  dok  sam  još  imao  želuca 
progutati  njegove  gluposti,  pročitati 
među  inim  i  ovo:  "Zato  je  dobro  da  se 
sjećate  1 984,  godine.  Bili  ste  još  dječak, 
ali  sad  ste  se  već  izvježbali,. ." 

-  Alo,  permesso,  zove  me  kum  koji  se 
dosad  još  nijejavl  ao.  Pa  je  li  on  tebe 
zamijenio  za  nekoga?  Nisi  ti  ti  rođen 
1960.,  pa  kako  si  mogao  biti  dječak  s  24 
godine? 

-  Ne  znam,  kume,  očito  me  s  nekim 
zamijenio. 

Kad  malo  bolje  promislim,  možda  je 
stvarno  Kukavica  u  svojoj  glavi  polupao 
lončiće,  ali  to  ga  ne  opravdava  da 
objavljuje  klevete  i  laži  poput  ove  koju 
je  i  podcrtao  u  tekstu  koji  je  poslao 
"Slobodnoj":  Ugrin  je  optuživao 


Nadbiskup  Frane  Franič  u  pratnji  časnih  sestara  na  obljetnicu  Gospina  ukazanja  u 
Međugorju  25;  lipnja  2000.  božovukičević/cropix 


svećenika  i  za  stvari  iz  ispovijedi  -  i 
lagao.(sid) 

Ako  je  i  od  blagoglagoljivog  Kukavice, 
previše  je.  Na  znanje  njemu  i  onima 
koji  mu  se  klanjaju:  Nikada  u  životu 
nisam  nijednog  svećenika  optuživao, 
ponaf  manje  za  stvari  iz  ispovijedi.(šicl) 
Za  takve  kukavičke  laži  neka  odgovara 
na  Sudu.  Oprosti  mu.  Gospodine^  nadam 
se  da  ne  zna  što  čini,  jer  za  svoje  lažne 
konstrukcije  nema  nikakvog  dokaza. 
Međutim,  ja  se  dobro  sjećam  1982. 
godine  -  kad  sam  s  više  desetaka  svojih 
prijatelja,  nakon  što  smo  cijelu  noć  išli 
pješice  na  prvom  hodočašću  mladih  koje 
smo  organizirali  iz  Solina  u  Sinj,  gdje 
smo  sudjelovali  do  podneva  na  glavnoj 
misi  u  franjevačkom  oboru  s  ondašnjim 
nadbiskupom  Franom  Franićem,  pa  se 
nakon  odmora  od  par  sati  navečer  svi 
skupa  našli  na  proslavi  Velike  Gospe 
na  Pojišanu  -  uvreda  i  prostačenja 
kojima  smo  bili  "počašćeni"  od  fra  Ante 
Kukavice,  narajcanog  od  dobro  znanih 
ondašnjih  splitskih  svećenika  kojima 
imena  ne  bih  htio  spominjati. 

Da  oprostite,  taj  nam  je  fratar  "jebavao 
isusovačku  mater",  valjda  zato  što 
su  na  mojoj  župi  na  Visokoj  župnici 
bili  isusovci,  jer  da  smo  mi  svojim 
hodočašćem  u  Sinj  pokvarili  splitsku 
feštu  na  Pojišanu, 

A  svi  koji  smo  hodočastili  Gospi 
Sinjskoj,  navečer  smo  bili  i  kod  Gospe 
od  Pojišana.  1  dok  smo  poslije  mise  išli 
na  čašćenje  kod  naših  prijatelja,  braće 
Lozo  koji  stanuju  u  blizini  kapucinskog 
samostana,  prolazeći  čuli  smo  Kukavicu 
čim  je  počela  klerička  večera  kako  se 
dere  i  izgovara  uvrede  protiv  nas. 
Sjećam  se  dobro  cura  koje  su  bile  u 
našem  društvu,  plakale  su  od  muke  jer 
im  nije  bilo  jasno  zbog  čega  se  taj  čovjek 
takoponaša. 


Ne  bih  ulazio  u  dublju  analizu  Kukavičina, 
kako  on  kaže  "kratkog  razmišljanja",  iz 
kojeg  je  na  njegovu  (ne)sreću  urednik 
skinuo  prostote  na  moj  račun  koje 
su  tobože  trebale  biti  duhovite,  a  u 
stvari  više  govore  o  njemu  i  njegovu 
kućnom  odgoju,  pa  i  formacijskom 
sjemenišnom;  nego  o  meni,  no  jedna 
je  stvar- ispričavam  se  još  jednomr 
čitateljima  što  se  moraju  ni  krivi  ni  dužni 
opterećivati  događajima  iz  osamdesetih 
-  simptomatična  u  njegovu  nastojanju  da 
sebe  prikaže  kao  mučenika  koji  je  prinio 
žrtvu  zbog  lažnih  optužbi. 

Piše  tako  Kukavica  i  ovo:  "Vi  nosite 
jednu  bolesnu  mržnju  već  četrdeset 
godina,  od  1984.  kad  sam  branio 
'Kršćansku  sadašnjost'."  Kao  prvo,  ne 
mrzim  nikoga.  Uostalom,  ja  sam  njemu 
prije  godinu  dana  prvi  pristupio  i  dao  mu 
ruku,  kad  se  na  čuđenje  mnogih  pojavio 
na  Lovrincu  i  predvodio  sprovodne 
obrede  potom  i  misu  u  pojišanskom 
svetištu  za  pokojnog  Antu  Lozu. 

Njemu  koji  se  nikad  nije  ispričao  za 
klevetanje  kojim  nas  je  obasipao, 
osobito  uvredama  protiv  starog  Ante 
koji  gaje,  kad  je  tek  došao  za  župnika 
na  Pojišan,  primio  kao  brata,  dok  nije 
počeo  pljuvati  po  njegovoj  obitelji  i 
drugim  obiteljima  koje  se  nisu  slagale 
s  crkvenom  praksom  koju  je  on  počeo 
nasilu  nametati  svojim  župljanima. 

Kao  drugo,  sad  mi  je  jasno  zašto  je  on 
nas  onda  mrzio,  a  izgleda  daje  u  tome 
ustrajao  do  dana  današnjega. 

Naime,  mi  smo  se  uistinu  borili 
protiv  Teološkog  društva  Kršćanska 
sadašnjost  (TDKS),  jer  je  ono  bilo 
Trojanski  konj  Socijalističkog  saveza 
radnog  naroda  u  krilu  Crkve  u  Hrvata. 
Nešto  slično  kao  stoje  nakon  Drugog 
svjetskog  rata  djelovalo  svećeničko 
udruženje  Dobri  pastir,  čije  je  širenje 


onemogućio  zagrebački  nadbiskup 
Alojzije  Stepinac,  i  zbog  toga  je,  među 
inim,  bio  progonjen  a  naposljetku  i 
osuđen  i  zatvorenu  tamnicu  gdje  je 
sustavno  trovan,  zbog  čega  je  preminuo 
kao  mučenik  iz  mržnje  prema  vjeri. 

Dok  je  Stepinac  bio  u  kućnom  pritvoru 
u  Krašiću,  pohodio  ga  je  i  tada 
mladi  biskup  Frane  Franić.  Njemu 
je  naš  današnji  biaženik  povjerio 
da  budno  pazi  kako  se  ne  bi  dalje 
razvijala  protucrkvena  staleška 
crkvena  udruženja,  u  čemu  je  Franić, 
poput  Stepinca,  bio  odan  i  vjeran  sin 
Rimokatoličke  crkve  na  čelu  s  Papom 
kao  Kristovim  namjesnikom  na  zemlji. 
Zbog  te  je  svoje  uloge  bio  proganjan  od 
komunističkog  režima,  zatvorili  su  mu  u 
Splitu  obadva  Sjemeništa,  razbolio  se, 
no  nije  se  pokolebao. 

Nije  se  na  isti  način  dao  zavesti  niti  od 
"velikih  teologa"  koji  su  predvodili 
TDKS,  koji  su  one  koji  se  s  njima  nisu 
slagali  javno  crnili  i  blatili. 

Tako  i  nadbiskupa  Franu  Franića,  koji 
je  u  ljeto  1982.  nakon  nekih  njegovih 
istupa  u  Njemačkoj  dao  intervju  za 
Vjesnik  u  kojem  je  pojasnio  što  misli  o 
TDKS- u. 

I  onda  Predsjedništvo  TDKS-a  u  izjavi 
istom  listu  7.  kolovoza  1982.  među  inim 
ističe: 

"I  na  koncu,  mi  mislimo  da  svaki 
dobronamjeran  misaon  čovjek,  koji  nije 
zadrt  sektaš  ili  skučeni  dogmatik,  uviđa 
općenitu  vrijednost  našega  posla  za  sva 
ljudska  biča  na  ovim  koordinatama,  a 
znamo  da  to  nije  ostalo  nezapaženo  ni 
u  najsvjesnijim  krugovima  evropskog 
kontinenta,  koji  s  velikom  pažnjom 
i  odobravanjem  prate  ovaj  osebujan 
razvitak  humaniteta  i  slobode  unutar 
jugoslavenskog  socijalističkog 
društva  o  kojem  svjedoči  i  djelovanje 
Kršćanske  sadašnjosti.  To  razbješnjava 
samo  revanšiste,  makar  pod  cijenu 
uništavanja  i  prolijevanja  krvi,  od  kojega 
se  ti  ljudi  nisu  nikad  žacali  na  ovim 
balkanskim  prostorima." 

Atmosferu  ovakvog  linča  protiv  Franića 
podgrijavali  su  u  Vjesniku  i  Danasu 
novinari  poput  Nenada  Ivankovića 
Stipe  Božića  (nije  riječ  o  poznatom 
hrvatskom  alpinistu),  tako  da  smo  se 
odlučili  stati  u  obranu  našeg  splitsko- 
makarskog  nadbiskupa  i  kao  katolički 
intelektualci  počeli  prikupljati  peticiju 
(potpisalo  ju  je  nas  1 50  iz  cijele 
Hrvatske),  koju  smo  uputili  biskupima 
okupljenima  na  jesenskomzasjedanju 
BK  J  od  27.  do  29.  rujna  u  Đakovu,  u 
čemu  smo  imali  osobitu  podršku  u  to 
vrijeme  urednika  hrvatskog  programa 
Radio  Vatikana,  patra  Božidara  Nagyja, 
koji  ju  je  pročitao  u  emisiji  na  sam  dan 
početka  plenuma. 

IVAN  UGRIN 

NOVINAR  SD 


(nastavak  u  sljedećem  broju) 


^  "Začuđuje  nas  muk  i  šutnja 
kojom  su  katolička  zajednica 
a  poglavito  tisak  reagirali  na 
ovaj  besramni  pamflet«  li  vezi  s  tim  mi 
potpisan  izjavljujemo  slijedeće: 
Navedeni  dio  izjave  Predsjedništva 
TDKS-a  u  najmanju  rukuje  pravi 
odraz  njihova  'osebujnog  razvitka 
humaniteta  i  slobode'  kojom  se  svi 
oni  koji  se  a  priori  ne  slažu  $  radom, 
metodama,  djelatnošću  i  idejama 
vodiljama  TDKS-a  proglašavaju 
revanšistima  koji  žele  uništavati  i 
prolijevate  krv,  a  što  se  s  obzirom 
na  točno  označen  balkanski  prostor 
u  ovoj  našoj  hrvatskoj  katoličkoj 
varijanti  prevodi  jedino  s  ustaštvom* 
Takav  napad  na  dijelove  vlastitoga 
naroda  bez  presedana  je  i  to  bolniji 
što  dolazi  iz  majčinskoga  krila  pa  ma 
kojeg  dijela  Crkve* 

Ne  ulazimo  u  meritum  rasprave  koja 
se  vodi  oko  TDKS-a,  ne  želimo  ni 
prosuđivati  ni  suditi  tu  djelatnost 
smatrajući  da  je  to  unutarcrkveno 
pitanje  i  da  konačan  sud  o  tome 
trebaju  donijeti  biskupi  u  dogovoru 
sa  Svetom  Stolicom* 

Imamo  potpuno  povjerenje  da  će  taj 
sud  voditi  računa  o  svim  elementima 
dugoročnog  interesa  Katoličke  crkve 
i  naroda  koji  obitavaju  ove  prostore. 
Jedino  što  ovim  putem  molimo  naše 
biskupe  to  je  da  nas  zaštite  od  takvih 
javnih  prozivki  i  etiketiranja  koji  čak 
s  obzirom  na  normativne  zakone  u 
Jugoslaviji  mogu  postati  predmetna 
inicijativa  za  javna  tužilaštva  širom 
Jugoslavije. 

Smatramo  da  osnovni  minimum 
dijaloga  i  slobode  pretpostavlja 
dvojnost  u  mišljenju  ali  ne  i 
krvožednu  isključivost.  Obraćamo 
se  biskupima  upravo  stoga  što  se  u 
cijeloj  izjavi  TDKS  kune  na  vjernost 
biskupima,  skrivajući  se  posebno 
iza  omena  zagrebačkog  nadbiskupa 
i  prvostolnika,  predsjednika 
Biskupske  konferencije  Jugoslavije 
Franje  Kuhariča. 

Slobodni  smo  zamoliti  biskupe 
da  nam  snagom  svojeg  crkvenog 
autoriteta,  kojem  je  primarna 
funkcija  služiti  Crkvi,  Božjem 
narodu,  protumače  da  li  unutar  Crkve 
postoji  mogućnost  drukčijeg  oblika 
mišljenja  od  onoga  što  nam  nudi 
grupa  teologa  iz  TDKS-a  ili  je  to  samo 
mišljenje  jedne  grupice  pojedinaca 
koje  je  u  suprotnosti  sa  crkvenim 
naučiteljstvom." 

1  biskupi  su  odlučili  onako  kako  je 
Franić  jasno  okarakterizirao  TDKS. 
Krokodilske  suze  prolio  je  navedeni 
Nenad  Ivanković  u  tekstu  u  Vjesniku 
pod  naslovom  "Biskupska  moralna 
egzekucija"  * 

Tajništvo  BKJ  u  Zagrebu  je  30.  rujna 
1982.  objavilo  priopćenje  za  tisak 


u  kojem  je  dobar  dio  bio  posvećen 
ovoj  problematici.  "Biskupska 
konferencija  jednodušno  izjavljuje  da 
svećenicima  nije  dopušteno  da  budu 
članovi  staleških  svećeničkih  i  drugih 
društava  koja  nisu  u  skladu  s  izjavom 
'Quidam  Episcopf«  Među  ta  društva 
pripada  također  TDKS",  istaknuli 
su  biskupi  i  osudili  huškačku  izjavu 
Predsjedništva  TĐKS-a  kojom  su  -  ~ 
ekleziološki  problem  unutar  Crkve 
prenijeli  na  političko  polje, 

A  "famoznu  vatikansku  izjavu" 
iz  ožujka  te  iste  godine,  "Quidam 
episcopi",  kojom  se  zabranjuju 
klerička  udruženja  čija  je  svrha  očito 
ili  prikriveno  političko  djelovanje  ili 
sindikalno  organiziranje  naspram 
biskupa  koji  imaju  jurisdikciju 
nad  svećeničkim  djelovanjem, 
u  što  je  uključena  i  katolička 
teologija,  razočarani  je  Ivanković 
okarakterizirao  kao"izmoljenu" 
prije  svega,  na  zahtjev  upravo  nekih 
naših  prelata. 

Zar  da  onda  povjerujemo  Kukavici 
koji  je  branio  TDKS,  kako  mu  se 
tobože  blagopokojni  nadbiskup 
Franić  ispričavao  jer  ga  je  "slučajno" 
dva  puta  potjerao  iz  Splita?! 

I  kako  ona  stara  narodna  poslovica 
naših  bakica  kaže  "Vuk  dlaku  mijenja, 
ali  ćud  nikako"  ne  čudi  me  što  će 
izgleda  i  po  treći  put  morati  negdje 
drugdje  pr(e)odavati  svoju  teologiju, 
jer  on  nikako  da  shvati  da  su  ovdje 
ljudi  vjerni  Bogu  I  Crkvi  i  poštuju 
svoju  tradiciju,  što  nas  je  uostalom  i 


održalo  u  vrijeme  kad  su  nas  istinski 
proganjali. 

Pa  i  onda  kad  smo  pišući  na  Ovčicama 
parole  protiv  pobačaja,  moj  kum  i  ja 
imali  bliski  susret  s  udbašem  u  civilu 
koji  nam  je  dobrano  istrenirao  živce 
držeći  nas  nekoliko  minuta  na  nišanu 
svoga  pištolja,  koji  je  mogao  opaliti 
na  samo  jedan  krivi  korak  ili  suvišnu 

•  *  v  — 

riječ; —  - - 

I  da  privedemo  raspravu  kraju,  i  riječi 
ubijaju,  fra  Ante  Kukavico.  Nemaš  ti 
pojma  koliko  je  tvojih  riječi  nanijelo 
zla  kad  god  si  se  pojavio  u  našem 
gradu  i  kad  si  s  oltara  na  Pojišanu 
sablažnjavao  vjernike. 

Ne  kažem  da  nisi  štogod  i  dobra 
napravio,  ali  ja  te  u  svojim  tekstovima 
nisam  uopće  ni  spominjao  imenom  i 
prezimenom,  tek  sam  htio  upozoriti 
kako  nitko,  pa  ni  ponajmanje  ti  s 
oltara,  nema  pravo  naređivati  djed 
da  stoje  za  vrijeme  pretvorbe  kad  sam 
Rimski  Misal  preporučuje  da  se  u  to 
vrijeme  kleči. 

Preporučujem  ti  još  da  pročitaš 
tekst  "Teologija  klečanja"  uistinu 
velikog  teologa  Josepha  Ratzingera, 
dok  je  još  bio  kardinal  i  pročelnik 
Kongregacije  za  nauk  vjere.  Za 
one  koji  to  možda  ne  znaju,  radi 
se  o  sadašnjem  papi  emeritusu 
Benediktu  XVI.  U  članku  iz  2000. 
godine  Ratzinger  uočava  tri  vrste 
koje  su  međusobno  isprepletene: 
prvo  prostracija  (legnuti  s  licem 
prema  zemlji  pred  golemom  Božjom 
snagom),  zatim  drugo,  pogotovo  u 


Novom  zavjetu,  spustiti  se  na  koljena 
pred  drugim,  i  treće,  klečanje« 
Najznačajniji  odlomak  za  teologiju 
klečanja  je  uvijek  veliki  himan  Kristu 
u  Filipljanima  2, 6-11 .  Krist  se  u 
svojoj  ljubavi  ponizio  do  smrti  na 
križu.  "Zato  Bog  njega  preuzvisi 
i  darova  mu  ime.  Ime  nad  svakim 
imenom,  da  se  na  ime  Isusovo  prigne 
svako  koljeno  nebesnika,  zemnika  i 
podzemnika.  I  svaki  će  jezik  priznati: 
"Isus  Krist  jest  Gospodin!"  -  na  slavu 
Boga  Oca." 

Ovdje  himan  apostolske  Crkve  uzima 
riječi  proroka  Izaije  £45,23):  "Iz  mojih 
usta  izlazi  istina,  riječ  neopoziva, 
da  će  se  preda  mnom  prignuti  svako 
koljeno" 

U  isprepletanju  Starog  i  Novog 
zavjeta  postaje  jasno  da  je  Isus  pravi 
Bog,  ime  nad  svakim  imenom.  Kroz 
njega  je  Stari  zavjet  ispunjen,  te  svi 
prigiblju  koljena  pred  njim  i  klanjaju 
mu  se  kao  pravom  Bogu  nad  svim 
bogovima« 

Kršćanska  liturgija  je  kozmička 
liturgija  jer  se  klanja  pred  raspetim 
i  uskrsnim  Gospodinom.  Može  biti 
daje  klečanje  strano  modernoj 
kulturi,  koja  se  okrenula  od  vjere  i 
ne  poznaje  više  onoga  pred  kojim 
je  klečanje  prava,  istinski  potrebna 
gesta.  Čovjek  koji  uči  vjerovati,  uči 
također  i  klečati,  a  vjera  ili  liturgija 
koja  više  nije  familijarna  s  klečanjem 
bila  bi  bolesna  u  korijenu. 

Tamo  gdje  je  izgubljeno,  klečanje 
mora  biti  ponovno  otkriveno, 
da  u  našoj  molitvi  ostanemo 
u  zajedništvu  s  apostolima  i 
mučenicima,  cijelim  svemirom, 
uistinu  u  zajedništvu  s  Isusom 
Kristom. 

Tako  Ratzinger.  S  njime  zaključujem 
svaku  daljnju  raspravu  s  fra  Antom 
Kukavicom. 

P.S.  U  crkvi  Gospe  od  Pojišana  3.  * 
srpnja  1960.  krstio  me  kapucin 
fra  Serafin  Turčin.  Tamo  me  često 
vodila  moja  pokojna  majka  Karmela, 
dok  sam  još  bio  dijete,  i  učila  me 
pobožnosti  Majci  Božjoj  koju  smo 
mi  Poljičani  doživljavali  kao  svoju 
Gospu.  Poljičaninu  porijeklom, 
svetom  Leopoldu  Bogdanu  Mandiću, 
često  sam  se  utjecao  i  utječem 
se  i  dalje  u  brojnim  životnim 
(ne)  pri  li  kama. 

Neka  njegov  zagovor  prati  i  Hrvatsku 
kapucinsku  provinciju  koja  nosi 
njegovo  časno  ime.  U  jednoj  svojoj 
kolumni  napisao  sam,  u  povodu 
imenovanja  njihova  člana  fra 
Ivice  Petanjka  (OFMCap)  krčkim 
biskupom,  kako  "Hrvatski  kapucini 
daju  biskupe  i  svece".  Od  srca  im 
želim  da  tako  bude  i  ubuduće. 

IVAN  UGRIN 

